钦定古今图书集成/明伦汇编/官常典/第618卷 > 李用和
## 钦定古今图书集成/明伦汇编/官常典/第618卷 > 李用和

按《青州府志》：“用和字元乐，益都人。嘉靖戊戌进士，授
大理寺评事，升右寺副。通悟声律，究心字学。西曹法
家精律者首推公。故事，重囚再题奏辨，仍从原拟。公
以重渎圣听，疏止之。得诏报可，编入《会典》。擢河南卫
辉知府。不抑强暴自慑，不剔蠹，奸自弭。移文丛委，立
为剖析，刑明肃，治声更起。适有大珰纲运租银，道过”
卫，盗掠其银千馀去。公时已奔封寺副丧矣。上怒逮
公，至则夺职归。遂杜门娱情篇籍，种植花药，以终其
身焉。